***Simsonia*** er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende
--------

Små (1–7 mm), avlange, hårløse biller. **Hodet** er lite, antennene er middels lange, 7–11-leddete, trådformede. **Brystskjoldet** (pronotum) er rundet og hvelvet. **Dekkvingene** er avlange med punktrekker. **Beina** er lange, særlig fotleddene, og ganske kraftige. **Larvene** er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset. På farge er de gjerne svarte med rødlige flekker på dekkvingene.

Levevis
-------

Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

Utbredelse
----------

Slekten er utbredt i Australia og på Ny-Guinea.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea)
			* Familien **elvebiller**, Elmidae Curtis, 1830
				+ Underfamilien elvebiller (Elminae) Curtis, 1830
					- Slekten ***Simsonia*** Carter & Zeck, 1929

### Liste over artene

* *Simsonia allmani* Carter & Zeck, 1936
* *Simsonia ambigua* Jäch, 1985
* *Simsonia angusta* (Carter, 1926)
* *Simsonia bispina* Jäch, 1985
* *Simsonia brooksi* Carter & Zeck, 1938
* *Simsonia cotterensis* Carter & Zeck, 1933
* *Simsonia deanei* Carter, 1930
* *Simsonia eborica* Carter & Zeck, 1935
* *Simsonia hopsoni* Carter & Zeck, 1929
* *Simsonia irregularis* Carter & Zeck, 1929
* *Simsonia leai* Carter & Zeck, 1929
* *Simsonia longipes* Carter & Zeck, 1933
* *Simsonia neoguineana* Satô, 1973
* *Simsonia nicholsoni* (Carter, 1926)
* *Simsonia purpurea* (Carter, 1926)
* *Simsonia quadrimaculata* Jäch, 1985
* *Simsonia tasmanica* (Blackburn, 1894)
* *Simsonia tonnoiri* Carter & Zeck, 1936
* *Simsonia vestita* Carter & Zeck, 1929
* *Simsonia wilsoni* (Carter, 1926)

Referanser
----------

1. ↑  «Artsdatabankens artsopplysninger». Artsdatabanken. 17. oktober 2020. Besøkt 17. oktober 2020.
2. ↑  «Artsdatabankens navneopplysninger med artstre». Artsdatabanken. 17. oktober 2020. Besøkt 17. oktober 2020.

Eksterne lenker
---------------

* *Artikkelen er ikke koblet til Wikidata*